Vi søger en, der er skarp til både relationer og tal til en stilling som økonomiassistent i Fredericia.
I Indre Mission har vi en mission om at lede til Jesus og leve i ham. Vil du være med til at realisere missionen?
Dine primære opgaver vil være at vedligeholde Indre Missions indsamlingsaktiviteter, koordinere indsamlingsprojekter og varetage øvrige regnskabsmæssige opgaver.
Du vil komme til at indgå i et team af engagerede medarbejdere, der vil bakke dig op og deltage i opgaverne. Derudover vil du sparre med økonomichefen og Indre Missions indsamlingsudvalg.
Du er god til relationer. Du vil ofte komme i kontakt med både Indre Missions venner og medarbejdere. Det er vigtigt, at du er god til at samarbejde og kan se og bruge de mange ressourcer, der er i organisationen.
Du er systematisk. Du kan sikre en høj kvalitet igennem systematik og segmentering.
Du har indsigt. Du har forståelse for arbejdet med indsamlingsprojekter herunder også fundraising, økonomiopgaver, kommunikation og relationer.
Du er kendt med Indre Mission. Det er vigtigt, du har et godt kendskab til Indre Mission og det øvrige kirkelige landskab.
Du vil indgå i samarbejde med et udvalg, der skal understøtte indsamlingsarbejdet, og som er med til at udvikle indsatsen - herunder områder som fondsansøgninger og bidrag fra virksomheder.
Du vil få berøring med det meste af Indre Missions arbejde, hvor du er med til at koordinere indsamlingen for hver enkelt arbejdsgren.
Du vil få medansvar for at byde nye givere velkommen, og dermed sikre at de kommer trygt i gang med givertjenesten.
Du vil være med til at finde de historier, som fortæller om, hvad der sker i Indre Mission, og hvad missionen betyder for andre.
Derudover vil du få betroet en bred vifte af økonomifunktioner, f.eks. bankafstemning, gaveafstemning, indberetning af gaver. Vi er et team, der hjælper hinanden. Derfor kan der også forekomme opgaver omkring telefonbetjening, ekspedition, pakning på lageret eller andet.
En arbejdsplads båret af kristne værdier, klare mål og trygge rammer.
Engagerede og samarbejdende kollegaer.
En fast stilling med ansættelse på 32 timer og med tiltrædelse snarest muligt.
Stillingen refererer til Indre Missions økonomichef og vil kunne tilbydes med ændret timetal såfremt dette ønskes.
Send ansøgning og CV til henrik.kr(at)indremission.dk. Ansøgningsfristen er 12. december 2022.
Hvis du ønsker yderligere informationer, er du velkommen til at kontakte økonomichef Henrik Kristoffersen på tlf. 82 27 13 61.